ஹைக்கூ  டாஸ்மாக்  - ஏனைய கவிதைகள்

அரசாங்கம் நடத்தும் 
 அவமானச்சின்னம் 
 டாஸ்மாக் 
 பாதை தவறியவர்கள் 
 போதை வாங்குமிடம் 
 டாஸ்மாக் 
 காந்தியடிகளுக்கு பிடிக்காத இடம் 
 குடிமகன்களுக்கு பிடித்த இடம் 
 டாஸ்மாக் 
 குடிமகன்களிடமிருந்து கரந்து 
 அரசாங்கத்திற்கு வழங்கும் 
 கற்பக காமதேனு டாஸ்மாக் 
 வருமானம் பெருகப் பெருக 
 அவமானம் பெருகுகின்றது 
 டாஸ்மாக் 
 பாஸ் மார்க் வாங்கியும் 
 க்ளாஸ் பாட்டிலுடன் வேலை 
 டாஸ்மாக் 
 ஈழம் அழிந்தாலும் கவலையின்றி 
 தமிழினம் ஒழிந்தாலும் கவலையின்றி 
 நிரம்பி வழியும் கூட்டம் டாஸ்மாக் 
 போதை சுகத்தில் குடிமகன் 
 சொல்லில் அடங்கா சோகத்தில் குடும்பம் 
 டாஸ்மாக் 
 விதவைகளின் எண்ணிக்கையை 
 விரிவாக்கம் செய்யுமிடம் 
 டாஸ்மாக் 
 வருங்கால தூண்கள் 
 வழுக்கி விழுமிடம் 
 டாஸ்மாக் 
 இலவசமாய் நண்பன் தருவதாக 
 இளித்துக் கொண்டு போகுமிடம் 
 டாஸ்மாக் 
 இமயமாக உயர வேண்டியவன் 
 படு பாதாளத்தில் விழுமிடம் 
 டாஸ்மாக்